
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1879 

14 Σεπτεμβρίου 2007 


ΑΠΟΦΑΣΕΙ Σ 

Αριθμ. Τ.4039/139/Α0019 

Απλουστευμένες διαδικασίες κατά τη διακίνηση και ει¬ 
σαγωγή φυσικού αερίου μέσω δικτύου αγωγών και 
υγροποιημένου φυσικού αερίου που μεταφέρεται δια 
θαλάσσης 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη : 

1. Τις διατάξεις του Καν. (ΕΟΚ) 2913/1992 του Συμβου¬ 
λίου «περί θεσπίσεως του Κοινοτικού Τελωνειακού Κώ¬ 
δικα» και ειδικότερα τη διάταξη του άρθρου 76 «απλου- 
στευμένη διαδικασία» παράγραφος 1 σημείο γ. 

2. Τις διατάξεις του Καν. (ΕΟΚ) 2454/1993 της Επιτρο¬ 
πής «για τον καθορισμό ορισμένων διατάξεων εφαρ¬ 
μογής του Καν. (ΕΟΚ) 2913/1992 του Συμβουλίου και 
ειδικότερα τις διατάξεις των άρθρων 263-267, για τη 
«διαδικασία εκτελωνισμού στον προσδιοριζόμενο από 
τον εισαγωγέα τόπο» και 450 για την «απλουστευμένη 
διαδικασία για εμπορεύματα που μεταφέρονται με δί¬ 
κτυο αγωγών». 

3. Το ν. 2364/1995 (ΦΕΚ 252/Α76.12.1995) περί σύστασης 
του Σώματος Ενεργειακού Ελέγχου και Σχεδιασμού. Ει¬ 
σαγωγή, μεταφορά, εμπορία και διανομή φυσικού αερίου 
και άλλες διατάξεις. 

4. Το ν. 3428/2005 (ΦΕΚ 313/Α727.12.2005) περί απε¬ 
λευθέρωσης αγοράς φυσικού αερίου. 

5. Τις διατάξεις του Εθνικού Τελωνειακού Κώδικα ν. 
2960/2001 και το άρθρο 21 αυτού «με απόφαση του 
Υπουργού Οικονομικών ρυθμίζονται οι διαδικασίες ει¬ 
σαγωγής, διαμετακόμισης και εξαγωγής των εμπορευ¬ 
μάτων, που μεταφέρονται μέσω δικτύου αγωγών, καθώς 
και τυχόν λοιπές συναφείς τελωνειακές εργασίες». 

6. Τις διατάξεις του Εθνικού Τελωνειακού Κώδικα ν. 
2960/2001 και το άρθρο 34 αυτού «με απόφαση του Υπουρ¬ 
γού Οικονομικών καθορίζονται οι όροι και οι προϋποθέσεις 
για τη χορήγηση έγκρισης εφαρμογής των απλουστευμέ- 
νων διαδικασιών, που προβλέπονται από τις αντίστοιχες 
διατάξεις του Κοινοτικού Τελωνειακού Κώδικα». 

7. Το π.δ. 33 (ΦΕΚ 31/Α'/2007) περί σύστασης της Ανώ¬ 
νυμης Εταιρείας με την επωνυμία «Διαχειριστής Εθνι¬ 
κού Συστήματος Φυσικού Αερίου ΑΕ» και έγκριση του 
καταστατικού της. 


8. Τις διατάξεις του ν. 2859/2000 (ΦΕΚ 248/Α72000), 
κύρωση κώδικα ΦΠΑ και ειδικότερα τα άρθρα 2, 3, 5 
παρ.1, 7,13,17, 20, 23, 35 παρ. 3, 36, 54 παρ. 4, 60 και 64 
παρ.3. 

9. Την υπ’ αριθμ. Δ.537/339/6.4.2005 ΔΥΟΟ για την 
καταβολή ΦΠΑ στο Τελωνείο κατά την εισαγωγή, μέσω 
του συστήματος διανομής, φυσικού αερίου και ηλεκτρι¬ 
κής ενέργειας. 

10. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432/ 
Β714.10.2005) απόφαση Πρωθυπουργού και Υπουργού Οι¬ 
κονομίας και Οικονομικών περί καθορισμού αρμοδιοτή¬ 
των των Υφυπουργών Οικονομίας και Οικονομικών, όπως 
τροποποιήθηκε και ισχύει με την υπ’ αριθμ. 5733/ΔΙΟΕ 
179/9.2.2006 (ΦΕΚ 204/Β713.2.2006) όμοια απόφαση. 

11. Το γεγονός ότι από τις διατάξεις της παρούσας δεν 
προκαλείται επιβάρυνση του κρατικού προϋπολογισμού, 
αποφασίζουμε: 

Αρθρο 1 

Πεδίο Εφαρμογής 

Α. Με τους όρους και προϋποθέσεις που ορίζονται 
στην παρούσα Απόφαση και στις αντίστοιχες διατά¬ 
ξεις της κοινοτικής και εθνικής νομοθεσίας, για την 
εισαγωγή φυσικού και υγροποιημένου φυσικού αερίου, 
εφαρμόζονται απλουστευμένες διαδικασίες στα ακό¬ 
λουθα τελωνειακό καθεστώτα: 

1. Απλουστευμένη διαδικασία διαμετακόμισης σε εφαρ¬ 
μογή του άρθρου 450 των διατάξεων εφαρμογής του 
Κοινοτικού Τελωνειακού Κώδικα, Καν. (ΕΟΚ) 2454/1993, 
για το φυσικό αέριο που διακινείται στη χώρα μας μέσω 
του δικτύου αγωγών του οποίου διαχειριστής είναι η 
Δ.Ε.Σ.Φ.Α. ΑΕ. 

2. Απλουστευμένη διαδικασία θέσης σε ελεύθερη κυ¬ 
κλοφορία και ανάλωση του φυσικού και του υγροποι¬ 
ημένου φυσικού αερίου σε εφαρμογή των άρθρων 76 
παράγραφος 1 σημείο γ του Κοινοτικού Τελωνειακού 
Κώδικα [Καν. (ΕΟΚ) 2913/1992] και των άρθρων 260-267 
των διατάξεων εφαρμογής αυτού [Καν. (ΕΟΚ) 2454/1993], 
με τη λήξη των απλουστευμένων διαδικασιών της δια¬ 
μετακόμισης και της αποταμίευσης αντίστοιχα. 

Β. Για την εφαρμογή της απόφασης αυτής : 

1. Καθορίζεται ως αρμόδιο όργανο για την πιστοποί¬ 
ηση των διακινούμενων ποσοτήτων φυσικού και υγρο¬ 
ποιημένου φυσικού αερίου η εταιρεία Δ.Ε.Σ.Φ.Α. ΑΕ, η 

οποία είναι ο Διαχειριστής του Εθνικού Συστήματος 
Φυσικού Αερίου. 

2. Προσδιορίζεται ότι η πιστοποίηση των ποσοτήτων του 
φυσικού και υγροποιημένου φυσικού αερίου, γίνεται με 
σχετική βεβαίωση που χορηγεί η εταιρεία Δ.Ε.Σ.Φ.Α. ΑΕ. 

3. Ως αρμόδιο Τελωνείο για την υπαγωγή του φυσικού 
και υγροποιημένου φυσικού αερίου σε ελεύθερη κυκλο¬ 
φορία και ανάλωση, βεβαίωση, είσπραξη ή απαλλαγή 
των αναλογουσών δασμοφορολογικών επιβαρύνσεων, 
ελέγχου εφαρμογής των υφιστάμενων διατάξεων και εκ 
των υστέρων ελέγχων, ορίζεται το Τελωνείο του τόπου 
εγκατάστασης του εισαγωγέα. 

Αρθρο 2 

Όροι και Προϋποθέσεις 

Α. Η εταιρεία Δ.Ε.Σ.Φ.Α. ΑΕ, ως φορέας διαχείρισης του 
Εθνικού Συστήματος Φυσικού Αερίου, είναι υπεύθυνη για 
την τήρηση και εφαρμογή της κοινοτικής και εθνικής 
νομοθεσίας και υποχρεούται: 

1. Να διαθέτει αξιόπιστα συστήματα καταμέτρησης 
των ποσοτήτων του φυσικού αερίου και του υγροποι¬ 
ημένου φυσικού αερίου, και να παρέχει κάθε δυνατή 
διευκόλυνση για την καταμέτρηση των ποσοτήτων στα 
αρμόδια τελωνειακό όργανα. 

2. Να θέτει στη διάθεση του αρμόδιου Τελωνείου και 
των άλλων αρμόδιων Ελεγκτικών Αρχών, οποιοδήποτε 
στοιχείο ή έγγραφο ζητηθεί, στα πλαίσια διενέργειας 
ελέγχου των καθεστώτων. 

3. Να τηρεί Ειδικά Βιβλία, θεωρημένα από το αρμόδιο 
Τελωνείο, σύμφωνα με τα συνημμένα υποδείγματα (2 
και 3), στα οποία θα αποτυπώνονται, με ακρίβεια, τα 
στοιχεία που αφορούν στο καθεστώς διαμετακόμισης. 

Β. Κάθε εισαγωγέας φυσικού / υγροποιημένου φυσικού 
αερίου υποχρεούται: 

1. Να ζητά από την αρμόδια Τελωνειακή Περιφέρεια 
του τόπου εγκατάστασής του, τη χορήγηση άδειας, για 
τη θέση του φυσικού και υγροποιημένου φυσικού αερίου 
στο απλουστευμένο καθεστώς της ελεύθερη κυκλοφο¬ 
ρίας και ανάλωσης. Το αίτημα για έγκριση υποβάλλεται 
γραπτώς στην αρμόδια Τελωνειακή Περιφέρεια, συμπλη¬ 
ρώνοντας το Υπόδειγμα (1). Στην αίτηση επισυνάπτονται 
το καταστατικό της εταιρείας ή η βεβαίωση έναρξης 
επιτηδεύματος, η φορολογική ενημερότητα και το από¬ 
σπασμα ποινικού μητρώου, καθώς και η άδεια που έχει 
λάβει από τη Ρυθμιστική Αρχή Ενέργειας (ΡΑΕ). 

2. Να τηρεί Ειδικό Λογιστικό Βιβλίο, θεωρημένο από 
το αρμόδιο Τελωνείο, στο οποίο θα αποτυπώνονται με 
ακρίβεια όλα τα στοιχεία για την τήρηση των διατυ¬ 
πώσεων θέσης σε ελεύθερη κυκλοφορία και ανάλωση 
φυσικού και υγροποιημένου φυσικού αερίου. 

3. Να ακολουθεί τις υποδείξεις του αρμόδιου Τελωνεί¬ 
ου, όσον αφορά τη συμπλήρωση του Ειδικού Λογιστικού 
Βιβλίου, τη μορφή ή τον τύπο αυτού, την ακρίβεια των 
λογιστικών εγγραφών, την καταχώρηση τυχόν επιπλέον 
στοιχείων, προκειμένου να διασφαλίζεται η ορθή παρα¬ 
κολούθηση και ο έλεγχος του καθεστώτος, σύμφωνα 
με τα Υποδείγματα 4 και 5. 

Αρθρο 3 

Απλουστευμένη διαδικασία διαμετακόμισης 

Εφαρμόζεται η απλουστευμένη διαδικασία διαμετακό¬ 
μισης κατά τα οριζόμενα στο άρθρο 450 του Καν. (ΕΟΚ) 


2454/1993 για το φυσικό αέριο που εισέρχεται, εξέρχεται 
και διακινείται στη χώρα μας μέσω του δικτύου του 
αγωγού της Δ.Ε.Σ.Φ.Α. ΑΕ, η οποία έχει ως διαχειριστής 
του δικτύου την ιδιότητα του κύριου υπόχρεου. 

Η τήρηση των διατυπώσεων του καθεστώτος και ο 
έλεγχός τους, από τις αρμόδιες τελωνειακός αρχές, γί¬ 
νεται με την αποτύπωση των κατάλληλων εγγραφών σε 
Ειδικά για το σκοπό αυτό Βιβλία, όπως περιγράφονται 
στα Υποδείγματα (2 και 3) του Παραρτήματος και την 
τήρηση των προβλεπόμενων τελωνειακών διαδικασιών 
για την λήξη και εκκαθάριση των κινήσεων διαμετακό¬ 
μισης που έχουν τελωνεία αναχώρησης στην Ελλάδα 
ή σε άλλα κράτη μέλη και χώρες ΕΖΕΣ. 

Για την τήρηση των διατυπώσεων που αφορούν το 
καθεστώς διαμετακόμισης, ορίζεται ως αρμόδιο Τελω¬ 
νείο ελέγχου το Τελωνείο Ελευσίνας. 

Οι απλουστευμένες διαδικασίες του καθεστώτος Δι¬ 
αμετακόμισης εφαρμόζονται με τη χορήγηση άδειας 
από τη Δ/νση Τελωνείων Αττικής κατ' εφαρμογή των 
διατάξεων των άρθρων 372 έως και 378 Καν. (ΕΟΚ) 
2454/1993. 

Αρθρο 4 

Απλουστευμένη διαδικασία για τη θέση σε ελεύθερη 
κυκλοφορία και ανάλωση 

Γ ια τη θέση σε ελεύθερη κυκλοφορία του φυσικού 
αερίου, που εισέρχεται στη χώρα μας μέσω δικτύου 
αγωγών και ακολουθεί τη λήξη του απλουστευμένου 
καθεστώτος της διαμετακόμισης, και του υγροποιη¬ 
μένου φυσικού αερίου, που εισέρχεται στη χώρα μας 
θαλασσίως και ακολουθεί τη λήξη του απλουστευμένου 
καθεστώτος της αποταμίευσης, εφαρμόζεται η απλο¬ 
ποιημένη διαδικασία της παραγράφου 1 σημείο γ του 
άρθρου 76 του Καν. (ΕΟΚ) 2913/1992 και των διατάξεων 
των άρθρων 263-267 του Καν. (ΕΟΚ) 2454/1993, σύμφωνα 
με τα παρακάτω οριζόμενα: 

Α) Για τη θέση σε ελεύθερη κυκλοφορία και ανάλω¬ 
ση του φυσικού αερίου, που εισέρχεται στη χώρα μας 
μέσω δικτύου αγωγών και ακολουθεί το απλουστευμένο 
καθεστώς της διαμετακόμισης, απαιτείται: 

1. Εγγραφή στο Ειδικό Λογιστικό Βιβλίο (σύμφωνα με 
το συνημμένο Υπόδειγμα 4 του Παραρτήματος) των 
ποσοτήτων φυσικού αερίου που τίθενται σε ελεύθερη 
κυκλοφορία, με βάση τις μετρήσεις των ηλεκτρονικών 
μηχανημάτων. Στις λογιστικές εγγραφές καταγράφονται, 
η ημερομηνία κατά την οποία αυτές λαμβάνουν χώρα, η 
οποία θεωρείται ως η ημερομηνία αποδοχής της διασά¬ 
φησης, η περιγραφή του εμπορεύματος, ο κωδικός Συν¬ 
δυασμένης Ονοματολογίας, η ποσότητα, και η αξία . 

2. Υποβολή στο αρμόδιο Τελωνείο, συμπληρωματι- 
κής/ανακεφαλαιωτικής διασάφησης το αργότερο μέχρι 
την τελευταία εργάσιμη ημέρα του επόμενου μήνα από 
εκείνον της υπαγωγής στο καθεστώς, για το σύνολο των 
λογιστικών εγγραφών του προηγούμενου μήνα. 

3. Στη συμπληρωματική/ανακεφαλαιωτική διασάφη¬ 
ση προσαρτώνται, το προβλεπόμενο από τη διάταξη 
του άρθρου 218 του Καν. (ΕΟΚ) 2454/1993 τιμολόγιο, η 
βεβαίωση της εταιρείας Δ.Ε.Σ.Φ.Α. ΑΕ για την πιστο¬ 
ποίηση των ποσοτήτων φυσικού αερίου, που τίθενται 
σε ελεύθερη κυκλοφορία, και κάθε άλλο έγγραφο που 
ενδεχομένως απαιτείται για την εφαρμογή των διατά¬ 
ξεων, που διέπουν τη θέση σε ελεύθερη κυκλοφορία 
των διασαφισθέντων εμπορευμάτων. 

Β) Για τη θέση σε ελεύθερη κυκλοφορία και ανάλωση 
του υγροποιημένου φυσικού αερίου που εισέρχεται στη 
χώρα μας θαλασσίως και υπάγεται στο καθεστώς της 
αποταμίευσης απαιτείται: 

1. Εγγραφή στο Ειδικό Λογιστικό Βιβλίο (σύμφωνα με 
το συνημμένο Υπόδειγμα 5 του Παραρτήματος) των 
ποσοτήτων του υγροποιημένου φυσικού αερίου, που 
τίθενται σε ελεύθερη κυκλοφορία, με βάση τις μετρή¬ 
σεις των ηλεκτρονικών μηχανημάτων. Στις λογιστικές 
εγγραφές καταγράφονται, η ημερομηνία κατά την οποία 
λαμβάνει χώρα η εγγραφή, η οποία θεωρείται ως η 
ημερομηνία αποδοχής της διασάφησης, η περιγραφή 
του εμπορεύματος, ο κωδικός Συνδυασμένης Ονοματο¬ 
λογίας, η ποσότητα, η αξία και ο Αριθμός Καταχώρησης 
Λογιστικής Αποθήκης (ΑΚΛΑ) στον οποίο αναφέρεται η 
συγκεκριμένη ποσότητα. 

2. Υποβολή στο αρμόδιο Τελωνείο, συμπληρωματι- 
κής/ανακεφαλαιωτικής διασάφησης το αργότερο μέχρι 
την τελευταία εργάσιμη ημέρα του επόμενου μήνα από 
εκείνον της υπαγωγής στο καθεστώς, με βάση τις λο¬ 
γιστικές εγγραφές του προηγούμενου μήνα. 

Στην συμπληρωματική/ανακεφαλαιωτική διασάφηση 
προσαρτώνται, το προβλεπόμενο από τη διάταξη του 
άρθρου 218 του Καν. (ΕΟΚ) 2454/1993 τιμολόγιο, η βε¬ 
βαίωση της εταιρείας Δ.Ε.Σ.Φ.Α. ΑΕ για την πιστοποίηση 
των ποσοτήτων του υγροποιημένου φυσικού αερίου που 
τίθενται σε ελεύθερη κυκλοφορία και ανάλωση, καθώς 
και κάθε άλλο έγγραφο που ενδεχομένως απαιτείται 
για την εφαρμογή των διατάξεων που διέπουν τη θέση 
σε ελεύθερη κυκλοφορία των διασαφισθέντων εμπο¬ 
ρευμάτων 

Γ. Γ ια τη βεβαίωση, είσπραξη ή απαλλαγή του οφει- 
λόμενου, κατά την εισαγωγή, ΦΠΑ εφαρμόζονται οι 
εκάστοτε ισχύουσες εθνικές και κοινοτικές τελωνεια- 
κές διατάξεις και ειδικότερα, για τη διαμόρφωση της 
φορολογητέας αξίας για την επιβολή του ΦΠΑ κατά την 


εισαγωγή, εφαρμογή έχουν οι διατάξεις του άρθρου 20 
του ν. 2859/2000 (Κύρωση Κώδικα ΦΠΑ). 

Αρθρο 5 

Ισχύς - Αναστολή - Ανάκληση της άδειας 

Η άδεια για το απλουστευμένο καθεστώς θέσης σε 
ελεύθερη κυκλοφορία και ανάλωση ισχύει από την 
ημερομηνία έκδοσής της από την αρμόδια Τελωνειακή 
Περιφέρεια και έχει απεριόριστη ισχύ. 

Ανακαλείται δε, σε περίπτωση μη τήρησης των όρων 
και προϋποθέσεων χορήγησης της άδειας ή όταν έχουν 
διαπραχθεί σοβαρές παραβάσεις της τελωνειακής νο¬ 
μοθεσίας, καθώς και μετά από αίτηση του δικαιούχου. 

Η ανάκληση της άδειας ισχύει από την ημερομηνία 
κοινοποίησής της στον δικαιούχο της άδειας και στους 
αποδέκτες αυτής. 

Η ευθύνη του δικαιούχου της άδειας παραμένει ακέ¬ 
ραια και μετά την ανάκληση αυτής, μέχρι την υποβο¬ 
λή της ανακεφαλαιωτικής διασάφησης για τη θέση σε 
ελεύθερη κυκλοφορία. 

Αρθρο 6 

Μεταβατικές διατάξεις - έναρξη ισχύος 

1. Από την έναρξη ισχύος της απόφασης αυτής, παύει 
να ισχύει κάθε άλλη διάταξη που έρχεται σε αντίθεση 
με την παρούσα , καταργείται δε η υπ’ αριθμ. Τ.5816/34 
6/0019/18.7.1997 ΑΥΟ . 

2. Η ισχύς της απόφασης αυτής αρχίζει από την 
ημερομηνία δημοσίευσής της στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 2007 

Ο ΥΦΥΠΟΥΡΓΟΣ 

Α. ΜΠΕΖΑΣ 

ΥΠΟΔΕΙΓΜΑ 1 


ΑΙΤΗΣΗ ΕΙΣΑΓΩΓΕΑ ΦΥΣΙΚΟΥ/ΥΓΡΟΠΟΙΗΜΕΝΟΥ ΦΥΣΙΚΟΥ ΑΕΡΙΟΥ ΓΙΑ 
ΑΠΛΟΠΟΙΗΜΕΝΗ ΔΙΑΔΙΚΑΣΙΑ ΕΛΕΥΘΕΡΗΣ ΚΥΚΛΟΦΟΡΙΑΣ 
(άρθρο 76 παράγραφος 1 στοιχείο γ του ΚΤΚ Καν.2913/92) 


ΣΤΟΙΧΕΙΑ ΑΙΤΟΥΝΤΟΣ : 


ΠΡΟΣΤΕΛΩΝΕΙΑΚΗ ΠΕΡΙΦΕΡΕΙΑ 


ΘΕΜΑ-ΑΙΤΗΣΗ : "Χορήγηση άδειας για τη θέση του φυσικού/υγροποιημενού 
φυσικού αερίου στο απλουστευμένο καθεστώς της ελεύθερης κυκλοφορίας" 

Παρακαλούμε όπως μας χορηγήσετε άδεια για τη θέση φυσικού αερίου/υγροποιημένου 
φυσικού αερίου που εισάγεται στη χώρα μας από τρίτη χώρα στο απλουστευμένο 
καθεστώς της ελεύθερης κυκλοφορίας με την τήρηση απλουστευμένων διαδικασιών. 

1. Στοιχεία αιτούντος (φυσικού ή νομικού προσώπου) 

Ονοματεπώνυμο ή εταιρική επωνυμία. 

Α.Δ.Τ.Α.Φ.Μ.Αρμόδια Δ.Ο.Υ. 

Οδός.Αρ.Περιοχή/Δήμος. 


Τ.Κ.Αρ.Τηλ.Αρ.Ρ&χ 


Ε-ιηώ1. 

2. Συνημμένα Δικαιολογητικά ή Έγγραφα : 

Καταστατικό Εταιρείας ή Βεβαίωση Έναρξης Επιτηδεύματος 
Φορολογική Ενημερότητα 
Απόσπασμα Ποινικού Μητρώου 

Άδεια εισαγωγής φυσικού αερίου/υγροποιημένου φυσικού αερίου από τη ΡΑΕ. 


Δηλώνουμε ότι θα τηρήσουμε τους όρους της άδειας και τις υποχρεώσεις μας που 
απορρέουν εξ' αυτής καθ' όλη τη διάρκεια ισχύος της. 


Ο ΑΪΤΩΝ 

ΔΕΣΦΑ ΑΕ 

ΕΙΔΙΚΟ ΒΙΒΛΙΟ ΔΙΑΜΕΤΑΚΟΜΙΣΗΣ 

ΕΙΣΕΡΧΟΜΕΝΩΝ ΠΟΣΟΤΗΤΩΝ ΦΥΣΙΚΟΥ ΑΕΡΙΟΥ 

ΕΠΟΜΕΝΟ 

ΚΑΘΕΣΤΩΣ 



















ΠΟΣΟΤΗΤΑ 



















ΚΟΙΝΟΤΙΚΟΣ 

ΧΑΡΑΚΤΗΡΑΣ 

ΟΧΙ 



















ΝΑΙ 



















ΠΑΡΑΣΤΑΤΙΚΟ 



















ΕΠΩΝΥΜΙΑ 

ΠΑΡΑΛΗΠΤΗ 



















ΕΠΩΝΥΜΙΑ 

ΠΡΟΜΗΘΕΥΤΗ 



















ΧΩΡΑ 

ΑΠΟΣΤΟΛΗΣ 



















ΚΟΜΒΟΣ 



















ΗΜ/ΝΙΑ 

ΜΕΤΡΗΣΗΣ 



















ΑΙΑ 

